钦定古今图书集成/理学汇编/文学典/第093卷 > 钱甦
## 钦定古今图书集成/理学汇编/文学典/第093卷 > 钱甦

按《苏州府志》：“甦字更生，常熟人。博学专攻性理。洪武
十年，应诏上书，至中书，长揖不拜。左右以为言，甦曰：
‘未拜天子，不敢拜丞相’。遂于本省听办事务，数月不
得召。会有诏募撰《祭元幼主文》，甦亦拟撰以进。上得
之大喜，即日召见，欲官之，以老疾辞，赐归。将行，上赐
之杖，俾所过谕其吏民以国家更化之意。后以疾卒。”
甦初名沂，字伯与。洪武初，坐事当刑，其子迪代之死，
故易今名。